
				AGINTARIAK ETA LANGILERIA

				Izendapenak, egoerak eta gorabeherak

				OSAKIDETZA-EUSKAL OSASUN ZERBITZUA

				5686

				2257/2019 EBAZPENA, azaroaren 19koa, Donostialdeko Erakunde Sanitario Integratuko zuzendari gerentearena. Honen bidez, lau urterako izendatu da, aldi baterako, luzatzeko aukerarekin, José María Urraca de la Serna jauna Osakidetza-Euskal osasun zerbitzuko Donostialdeko Erakunde Sanitario Integratuko Atal Sanitarioko buru, espezialitate honetan: Onkologia Erradioterapikoa.

				Azaroaren 6ko 2002/2018 Ebazpenaren bitartez, deialdia egin zen Osakidetza-Euskal osasun zerbitzuko Donostialdeko ESIko atal sanitarioko buru lanpostua lehiaketa bidez betetzeko, espezialitate honetan: Onkologia Erradioterapikoa.

				Epaimahai kalifikatzaileak aurkeztutako eskabideak baloratu ditu, eta dagokion izendapen-proposamena egin du. Horiek horrela, eta José María Urraca de la Serna jaunak dituen ezagutza akademiko eta profesionalak kontuan hartuta, zera erabaki da: pertsona hori izendatzea Osakidetza-Euskal osasun zerbitzuko Donostialdeko ESIko atal sanitarioko buru, espezialitate honetan: Onkologia Erradioterapikoa.

				Euskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean, Osakidetzaren lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan ezartzen denarekin bat, zera

				EBAZTEN DUT:

				Lehenengoa.– José Maria Urraca de la Serna jauna Osakidetza-Euskal osasun zerbitzuko Donostialdeko ESIko atal sanitarioko buru izendatzea aldi baterako, espezialitate honetan: Onkologia Erradioterapika.

				Bigarrena.– Izendapen honek lau urteko indarraldia izango du, eta aldi baterakoa izango da luzatzeko aukerarekin, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean ezarritakoarekin bat, eta ondorioetarako data hau izango da: 2019ko azaroaren 14a.

				Hirugarrena.– Izendatutako pertsonak aipatutako epea amaitzean utziko du postua, ezpada luzapena onartzen, betiere, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluan ezarritakoarekin bat etorriz.

				Laugarrena.– Izendapenaren indarraldia amaitu aurretik ere kendu ahal izango dute kargutik, aldez aurretik kontrako espedientea dagoela, eta ekainaren 26ko 8/1997 Legeko 28. artikuluko 6. atalean aurreikusitako lekualdatze-kausak direla medio.

				Bosgarrena.– Ebazpen hau interesdunari eta Donostialdea ESIari jakinaraztea.

				

				Seigarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari. Horretarako, hilabeteko epea izango da, ebazpen honi dagokion iragarkia EHAAn argitaratu eta hurrengo egunetik aurrera.

				Donostia, 2019ko azaroaren 19a.

				Donostialdea ESIko zuzendari gerentea.

				E: (53/2019 Ebazpena, urtarrilaren 24koa).

				Pertsonaleko zuzendaria,

				ESTHER LITAGO SOLA.

